Държавен вестник, бр. 66, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  66
2.6.2. Епикризата, издавана при/след из­
писване на пациентката, трябва да съдържа 
резултат от хистологично изследване на 
екстирпираните органи или тъкани в случа­
ите, когато има такива. 
2.6.3. Препоръчителният болничен престой 
при неусложнени случаи при операциите по 
т. 2.6 е 6 дни.
Г л а в а  Х І
С ТА Ц ИОН А РН И П А К ЕТ И ЗА КОМ­
ПЛЕКСНО КОНСЕРВАТИВНО ЛЕЧЕНИЕ 
В СПЕЦИАЛНОСТТА „АКУШЕРСТВО И 
ГИНЕКОЛОГИЯ“
1. С термина „стационарни пакети за 
комплексно консервативно лечение“ в този 
стандарт се обозначават диагностично-лечебни 
дейности, които:
1.1. се провеждат в лечебни заведения за 
болнична помощ (многопрофилни болници за 
активно лечение, специализирани болници за 
активно лечение по акушерство и гинекология, 
специализирани болници за активно лечение 
по онкология) и в комплексни онкологични 
центрове;
1.2. се състоят в комплексно медикамен­
тозно лечение и/или интензивни грижи;
1.3. не представляват подготовка за спешна 
операция;
1.4. могат да включват операции, предста­
вляващи диагностично-лечебни дейности, а 
именно:
1.4.1. диагностични или терапевтични 
абразии;
1.4.2. пункция или инцизия на влагалищен 
свод;
1.4.3. завършване на спонтанен аборт;
1.4.4. екстирпация на чужди тела от ма­
точната кухина.
2. Комплексното консервативно лечение, 
отговарящо на условията по т. 1, може да 
доведе до един от следните резултати:
2.1. оздравяване или подобрение на със­
тоянието, позволяващо дехоспитализация на 
болната;
2.2. стациониране или влошаване на със­
тоянието, налагащо преминаване към опера­
тивно лечение.
3. С вземане на решение за преминаване 
към оперативно лечение комплексното кон­
сервативно лечение се счита за приключило.
4. В специалността „Акушерство и гинеко­
логия“ се обособяват два стационарни пакета за 
комплексно консервативно лечение, а именно:
4.1. акушерски стационарен пакет;
4.2. гинекологичен стационарен пакет.
5. Акушерски стационарен пакет:
5.1. Акушерският стационарен пакет пред­
ставлява лечебно-диагностични дейности за 
комплексно консервативно лечение на па­
циентки, при които е налице развиваща се 
интраутеринна бременност с реализиран риск.
5.2. Рисковете за бременността, при които 
е възможно да се провежда комплексно кон­
сервативно лечение по акушерски стационарен 
пакет, спадат към следните категории:
5.2.1. акушерска спешност;
5.2.2. нарушена бременност;
5.2.3. ембриопатична/фетопатична бре­
менност;
5.2.4. друга заплаха за здравето на бремен­
ната и/или на плода.
5.3. Комплексното консервативно лечение 
по акушерски стационарен пакет се провеж­
да в лечебни заведения за болнична помощ 
(многопрофилни болници за активно лечение, 
специализирани болници за активно лечение 
по акушерство и гинекология).
5.4. В случай че срокът на бременността е 
20 или повече гестационни седмици, лечението 
се провежда в лечебни заведения за болнична 
помощ, оказващи родилна помощ.
5.5. Комплексното консервативно лечение 
по акушерски стационарен пакет се поема от 
лекар – специалист по акушерство и гинеко­
логия, в тясно сътрудничество със:
5.5.1. лекар – специалист по анестезиология 
и интензивно лечение;
5.5.2. при нужда – консултанти от други 
медицински специалности.
5.6. Препоръчителен престой – в зави­
симост от правилата за добра медицинска 
практика.
6. Гинекологичен стационарен пакет:
6.1. Гинекологичният стационарен пакет 
представлява лечебно-диагностични дейности 
за комплексно консервативно лечение на паци­
ентки, при които не се констатира развиваща 
се интраутеринна бременност.
6.2. Състояния, синдроми и нозологични 
единици, при които е възможно да се про­
вежда комплексно консервативно лечение по 
гинекологичен стационарен пакет, са:
6.2.1. тазова възпалителна болест;
6.2.2. интра- и постабортни усложнения;
6.2.3. интра- и постоперативни усложнения 
при гинекологични операции;
6.2.4. усложнени аднексиални формации, 
включително торзия на яйчник (аднекс) и 
тежките форми на яйчников хиперстимула­
ционен синдром. 
7. Комплексното консервативно лечение по 
гинекологичен стационарен пакет се провежда 
в лечебни заведения за болнична помощ и 
комплексни онкологични центрове.
8. Комплексното консервативно лечение 
по гинекологичен стационарен пакет се 
извършва от лекар – специалист по акушер­
ство и гинекология, в тясно сътрудничество 
с лекар – специалист по анестезиология и 
интензивно лечение.